Duach an Ausbau vo regenerativn Energien vaschiabt se de Ooadnung. Des ligt dro, daß olle klassischn erneierborn Energien koane Grenzkostn ham. De wean aiso wiar aa vom EEG Gsetz oogschafft worn is ais easchts vateit. De nachad no ibrig blimne soenennte Residuallost muaß nacha duach konventionelle Kroftweak deckt wean. Des ko a so weit geh, daß wenn koana an Strom in da friah wui und a gscheida Wind blost sogor a Gejd zoit wead, dass da ebba an Strom obnimmt.